پاپ فرانسیس
پاپ فرانسیس (لاتینجه: Franciscus) (دوغوم ۱۷ دسامبر ۱۹۳۶ بونئوس آیرس، آرژانتین) اصلی آدی ایله خورخه ماریو برگولیو (ایسپانیاجا: Jorge Mario Bergoglio) — واتیکان‌ین حوکمداری و ۲۶۶-جی روم پاپاسی‌دیر.

حیاتی 
خورخه ماریو برگولیو ۱۷ دسامبر ۱۹۳۶ دا بونئوس آیرس‌ده ایتالیالی موهاجر عائیله‌سی‌نین ایچینده دونیایا گلدی. عائیله‌نین ۵ اوشاقیندان اَن کیچیک اوشاقی اولوب. بونئوس آیرسین ویلا دووتو مدرسه‌سینده تحصیل ائدیب و فنی شیمی دیپلمونو آلیب. ۱۱ مارس ۱۹۵۸ ده عیسی اوردنی‌نه داخیل اولوب. شیلی‌ده آزمایشی دور‌ه‌لر (راهیب اولماق اوچون) کئچیدیب و سونرا دا تحصیلاتینی کالج سنت جوزفده ادبیات، فلسفه و الهیات درسلرینده ادامه وئریب.

۱۹۶۹-جو میلادی ایلینده کالج سن میگوئل‌ده پایتخت آرژانتین‌ده الهیات پروفسورونا منصوب اولوب. ۱۹۷۰-جی ایللرده آرژانتین‌ین مسیحیت اوردنی‌نده موختلیف وظیفه‌لری واریمیش. ۱۹۸۶-جی ایلده دوکتورلوق ریساله‌سیندن دفاع ائدیب و بیر دین آدامی و روحانیه تبدیل اولوب.

۱۹۹۲-جی ایلده بونئوس آیرس‌ین یاردیمجی یئپیسکوپو تایین ائدیلیب. ۱۹۹۸-جی ایلدن کاردینال کواراسینو اولدوکدن سونرا اونون وظیفه‌لرینی ایجرا ائتمه‌یه باشلاییب. ایکینجی پاپ ژان پل ۲۰۰۱-جی ایلده اونا کاردینال روتبه‌سی‌نی وئریب.

خورخه ماریو برگولیو ۱۴ مارس ۲۰۱۳-جو ایلده روم پاپاسی سئچیلیب. روم پاپاسی سئچیلیکدن سونرا فرانسیس آدینی قبول ائدیبدیر.

قایناقلار

ائشیک باغلانتیلار 

 اینستاگرام‌'دا پاپ فرانسیس
 توییتر'ده پاپ فرانسیس

   

کاتولیک فیلسوفلار
۱۹۳۶-جی میلادی ایلده دوغولان‌لار